**Energia Britanniassa** kuvaa Britannian energian ja sähkön tuotantoa ja kulututusta. Britannian energiapolitiikka kuvaa energiapolitiikkaa, mukaan lukien energiantuotannon toimijat ja eri näkemykset.

Britanniassa oli aiemmin suuret hiilikaivokset, joita vahva ammattiliitto yritti Margaret Thatcherin pääministeriaikana tuloksetta puolustaa vuosien 1984–1985 kaivoslakolla, vaikka hallituksen energiapolitiikka oli jo siirtymässä Pohjanmeren öljy- ja kaasulöytöjen myötä kivihiilestä maakaasuun ja ydinvoimaan. Vuonna 2004 maakaasun tuotanto oli huomattavaa. Nykyään Britannia on energiassa tuontiriippuvainen. Ainakin vuonna 2009 Britannia oli johtavia maakaasun (10.) ja kivihiilen (7.) maahantuojia maailmassa. Yhä Britanniassa energiaomavaraisuus on suurempi kuin monissa keskieuroopan maista. Vuonna 2008 energian tuonti suhteessa primaarienergiaan oli Britanniassa 28 % ja Ranskassa 52 % (prim energia: Ranska 3 099 TWh ja Britannia 2 424 TWh).

Vuonna 2012 yli 40 prosenttia Britannian sähköstä tehtiin kivihiilellä, mutta vuonna 2017 osuus oli pudonnut kahteen prosenttiin. Vuonna 2016 Britanniassa on suljettu kolme kivihiilivoimalaa. Tammikuussa 2018 Britanniassa on jäljellä kahdeksan kivihiilivoimalaa, joista yksi suljetaan vuoden 2018 aikana, suurin osa lopetetaan vuoteen 2022 mennessä ja loput lokakuussa 2025 kun uudet päästörajat tulevat voimaan.

Energiantuotanto, tuonti ja hiilidioksidipäästöt
------------------------------------------------


| Energia Britanniassa |
| --- |
|  | Väestö | Prim. energia | Tuotanto | Tuonti | Sähkö | CO2-päästö |
|  | milj. | TWh | TWh | TWh | TWh | Mt |
| 2004 | 59,8 | 2 718 | 2  619 | 135 | 371 | 537 |
| 2007 | 60,8 | 2 458 | 2  050 | 522 | 373 | 523 |
| 2008 | 61,4 | 2 424 | 1  939 | 672 | 372 | 511 |
| Muutos 2004-2008 | 2,5 % | -10,8 % | -26,0 % | 396 % | 0,2 % | -4,9 % |
|  Mtoe = 11,63 TWh, Tuonti= Nettotuonti-nettovienti  |

Energialähteittäin
------------------

### Hiili

Britannia teollistui omien hiilikaivostensa energialla. Hiilen käyttö aiheutti suuret ilmansaasteongelmat varsinkin kaupungeissa. Lontoon savusumu on historiallinen käsite.

### Maakaasu

Vuonna 2005 Britannia tuotti 3,2 % maailman maakaasusta ollen 5. tuottajista Venäjän, Yhdysvaltojen, Kanadan ja Algerian jälkeen. Vuonna 2009 Britannian oma kaasuntuotanto väheni ja maakaasua myös tuotiin.

### Ydinvoima

Ydinvoima tuottaa 13% Britannian sähköstä. Lähes kaikki maan ydinvoimalat lähestyvät käyttöikänsä loppua ja ne on määrä sulkea 2030 mennessä.

Britannia suunnittelee uutta ydinvoimaa. Ranskan EDF:n ja Kiinan CGN:n rakentama Hinkley Point C on vuosikymmenen myöhässä ja ylittänyt kustannusarvionsa kolmanneksella. Toista voimalaa, Sizewell C:tä, suunnitellaan Kiinan ja Britannian yhteishankkeella.

Sähkö
-----

Britannia oli 9. maailman sähköntuotannon määrässä vuonna 2004. Vuonna 2008 Britannia ei ollut kärki 10-ryhmässä sähkön kulutuksessa.

Britanniassa sähköä tuotettiin vuosina 2004-2009 pääasiassa fossiilisella energialla ja 15-20 % ydinvoimalla. Vuonna 2008 nettosähkönkulutus - häviöt oli Britanniassa 372 TWh, josta maakaasulla tuotettiin 177 TWh. Vuonna 2009 sähkönkulutuksesta oli 73,5 % fossiilista, 18,7 % ydinvoimaa, 7,1 % uusiutuvaa sähköä ja 0,8 % tuontia.

Uusiutuva energia Britanniassa
------------------------------

*Pääartikkeli: Uusiutuva energia Britanniassa*
Britanniassa oli tuulivoimaa 0,8% vuonna 2005 ja 3,2% vuonna 2010. Tavoite on 20,8 % vuonna 2020. Britannian tavoite on 117 TWh uusiutuvaa sähköä vuonna 2020 sisältäen 78 TWh tuulivoimaa, 6 TWh vesivoimaa, 26 TWh biosähköä, 2 TWh aurinkosähköä PV ja 4 TWh aalto- ja vuorovesisähköä vuonna 2020 (yhteensä vastaten 32 % Britannian sähkönkulutuksesta).

Yritykset
---------

BP on lontoolainen öljy-yritys, joka on suurin brittiyritys ja suurimpia yrityksiä maailmassa.

Lähteet
-------

1. 1 2 3  IEA Key energy statistics 2006 (Arkistoitu – Internet Archive), IEA Key energy statistics 2010 (Arkistoitu – Internet Archive) sivut electricity 27 gas 13,25 fossil 25 nuclear 17
2. ↑  IEA 2010 Indikaattoriluvut
3. ↑
4. ↑
5. ↑  IEA Key world energy statistics 2010 (Arkistoitu – Internet Archive) Sivut: Raakaöljy s.11, öljytuotteet s. 21, öljyn nettoviennin maat s. 23, hiili ja turve s. 15, maakaasu s. 13, sähkö s.27, 17, 19 ja 25 ja maakohtaiset indikaattoriluvut alkaen sivu 48
6. ↑  IEA Key world energy statistics 2009 (Arkistoitu – Internet Archive)
7. ↑  IEA Key world energy statistics 2006 (Arkistoitu – Internet Archive)
8. 1 2 3  Reuters: UK to take 50% stake in Sizewell C nuclear project *Reuters*.  29.11.2022. Viitattu 4.6.2023. (englanniksi)
9. ↑  America Hernandez: Cost of EDF's new UK nuclear project rises to $40 billion *Reuters*.  20.2.2023. Viitattu 4.6.2023. (englanniksi)
10. ↑  IEA Key energy statistics 2006 ja 2010
11. ↑  Energy in Sweden vuositilastot
12. ↑  , Energy in Sweden 2010 (Arkistoitu – Internet Archive) Facts and figures, The Swedish Energy Agency, Taulukko 49 Specific electricity production per inhabitant with breakdown by power source (kWh/person), Lähde IEA/OECD
13. ↑  EWEA maaliskuu 2011 s.43 ja 45